โบรกฯเคาะเป้า GPSC สนั่น 112 บ. รับแผนลงทุน “โซลาร์อินเดีย” 3.7GW ดัน EPS ปี 64 โต 27%
FSSIA มีมุมมองเชิงบวก หลัง GPSC เข้าซื้อหุ้น “โซลาร์ฟาร์มอินเดีย” ขนาด 3.7GW พร้อมมองว่าดีล M&A นี้จะช่วยเพิ่ม EPS ในปี 2564 ได้ถึง 27% แนะซื้อราคาเป้า 112 บาท อัพไซด์สูง 40%
14 ก.ค. 2564

บริษัทหลักทรัพย์ ที่ปรึกษาการลงทุน เอฟเอสเอส อินเตอร์เนชั่นแนล จำกัด หรือ FSSIA ระบุในบทวิเคราะห์ โดยมีมุมมองเชิงบวกต่อการลงทุนของบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ในโซลาร์ฟาร์มอินเดียขนาด 3.7GW โดยเทียบให้เห็นว่าเงินลงทุนการเข้าซื้อนั้นค่อนข้างสมเหตุสมผล ซึ่งอยู่ที่ 10 ล้านบาทต่อเมกะวัตต์ และยังมีโอกาสให้ลงทุนอีก 2.35GW ซึ่งเป็นโปรเจ็กต์ที่อยู่ระหว่างการก่อสร้าง
นอกจากนี้ FSSIA มองว่าดีล M&amp;A นี้จะช่วยเพิ่ม EPS ในปี 2564 ได้ถึง 27% หากสามารถรับรู้การดำเนินงานของโซลาร์ฟาร์มได้ทั้งปี โดยให้คำแนะนำ “ซื้อ” ที่ราคาเป้าหมาย 112 บาท (หากเทียบกับราคาปัจจุบันที่ 77.75 บ. เท่ากับมีอัพไซด์ราว 40%)
อ่านเพิ่มเติม : ด่วน! GPSC ควัก 1.5 หมื่นลบ. รุกถือหุ้น 42% ใน “โซลาร์อินเดีย” ใหญ่บึบเกือบ 4 พันเมกฯ